Video: Agter die skerms van 'Nommer 37' | Maroela Media
Irshaad Ally (Suidooster en Four Corners) speel die rol van Randal Hendricks wat onlangs deur 'n ongeluk gestrem gelaat en nou rolstoel- en woonstelgebonde is. Hy is kniediep in die skuld by 'n sosiopatiese geldskieter met die naam Emmie (Danny Ross), wat sy pond vleis eis.
Wanneer sy toegewyde meisie, Pam (Monique Rockman), vir hom 'n verkyker present gee, kan hy sy bure dophou. Hy sien op 'n dag hoe 'n gevaarlike bendeleier, Lawyer (David Manuel), 'n moord pleeg en besluit om hom af te pers vir geld.
Met verraad en gierigheid om elke hoek en draai, neem die gebeure wat volg hulle op 'n lewensgevaarlike reis, soos wat die wêreld om hom al verder in chaos gedompel word.
"Wanneer 'n fliek se naam Nommer 37 is en op die Kaapse Vlakte afspeel, is dit maklik om aan te neem dat dit oor bendes handel, maar dit is allermins die geval," sê Dumisa.